DOI: 10.14457/tu.the.2015.1142
title: บุคลิกภาพเชิงรุก การรับรู้การสนับสนุนจากองค์กร และความสุขในการทำงานของพนักงานขาย บริษัทรับประกันวินาศภัยแห่งหนึ่ง

description: การวิจัยเรื่อง “บุคลิกภาพเชิงรุก การรับรู้การสนับสนุนจากองค์กร และความสุขในการทำงาน ของพนักงานขาย บริษัทรับประกันวินาศภัยแห่งหนึ่ง” เป็นการวิจัยเชิงสำรวจ มีวัตถุประสงค์เพื่อศึกษาระดับบุคลิกภาพเชิงรุก ระดับการรับรู้การสนับสนุนจากองค์กร และระดับความสุขในการทำงาน ศึกษาความสัมพันธ์ระหว่างบุคลิกภาพเชิงรุก การรับรู้การสนับสนุนจากองค์กร และความสุขในการทำงาน รวมทั้งเพื่อสร้างสมการทำนายความสุขในการทำงาน โดยใช้บุคลิกภาพเชิงรุก และการรับรู้การสนับสนุนจากองค์กรเป็นตัวแปรในการทำนายกลุ่มตัวอย่างเป็นพนักงานขาย ในบริษัทรับประกันวินาศภัยแห่งหนึ่ง ซึ่งปฎิบัติงานในเขตพื้นที่กรุงเทพมหานคร, พื้นที่ภาคเหนือ, พื้นที่ภาคตะวันออกเฉียงเหนือ, พื้นที่ภาคกลาง และพื้นที่ภาคใต้  จำนวน 248 คน เครื่องมือที่ใช้ในการวิจัยเป็นแบบสอบถาม 4 ส่วน คือ แบบสอบถามเกี่ยวกับข้อมูลทั่วไป  แบบสอบวัดบุคลิกภาพเชิงรุก  แบบสอบวัดการรับรู้การสนับสนุนจากองค์กร  แบบสอบวัดความสุขในการทำงาน ส่วนที่ 1 แบบสอบถามข้อมูลส่วนบุคคล จำนวน 5 ข้อ ได้แก่ ข้อมูลเพศ  อายุ  อายุงาน ระดับการศึกษา  และสถานภาพการสมรส ส่วนที่ 2 แบบสอบวัดบุคลิกภาพเชิงรุก มีข้อคำถาม 17 ข้อ มีค่าความเชื่อมั่น เท่ากับ .862 ส่วนที่ 3 แบบสอบวัดการรับรู้การสนับสนุนจากองค์กร มีข้อคำถาม 47 ข้อ มีค่าความเชื่อมั่นเท่ากับ .973  และส่วนที่ 4 เป็นแบบสอบวัดพฤติกรรมการเป็นสมาชิกที่ดีขององค์การ มีข้อคำถาม 32 ข้อ มีค่าความเชื่อมั่น เท่ากับ .940สถิติที่ใช้ในการวิเคราะห์ข้อมูล ได้แก่ การหาค่าความถี่ ร้อยละ ค่าเฉลี่ยเลขคณิต และส่วนเบี่ยงเบนมาตรฐาน การทดสอบค่าสถิติที การวิเคราะห์ความแปรปรวนทางเดียว การวิเคราะห์ค่าสัมประสิทธิ์สหสัมพันธ์แบบเพียร์สัน และการวิเคราะห์การถดถอยพหุแบบมีขั้นตอน ผลการศึกษาสรุปได้ดังนี้1.   ผลการวิเคราะห์เพื่อหาค่าสัมประสิทธิ์สหสัมพันธ์แบบเพียร์สัน1.1  บุคลิกภาพเชิงรุกมีความสัมพันธ์ทางบวกกับการรับรู้การสนับสนุนจากองค์กรโดยรวมและรายด้าน ได้แก่ ด้านสวัสดิการและผลตอบแทน ด้านความรู้ในงานและโอกาสก้าวหน้า ด้านความมั่นคงในการทำงาน ด้านจิตอารมณ์ และด้านการปฏิบัติงาน    อย่างมีนัยสำคัญทางสถิติ    ( r = .262, p-value &lt; .01; r = .106, p-value &lt; .05; r = .109, p-value &lt; .05;  r = .270, p-value &lt; .01;  r = .337, p-value &lt; .01; ตามลำดับ )1.2  การรับรู้การสนับสนุนจากองค์กรโดยรวมและรายด้าน ได้แก่ ด้านสวัสดิการและผลตอบแทน ด้านความรู้ในงานและโอกาสก้าวหน้า ด้านความมั่นคงในการทำงาน ด้านจิตอารมณ์  และด้านการปฏิบัติงาน    มีความสัมพันธ์ทางบวกกับความสุขในการทำงาน อย่างมีนัยสำคัญทางสถิติ (r = .812, p-value &lt; .01; r = .848, p-value &lt; .01; r = .678, p-value &lt; .01; r = .842, p-value &lt; .01; r = .846, p-value &lt; .01; r = .799, p-value &lt; .01; ตามลำดับ )1.3 บุคลิกภาพเชิงรุกมีความสัมพันธ์ทางบวกกับความสุขในการทำงานโดยรวมและรายด้าน ได้แก่ ด้านการติดต่อสัมพันธ์  ด้านความรักในงาน  ด้านความสำเร็จในงาน และด้านการเป็นที่ยอมรับ  อย่างมีนัยสำคัญทางสถิติ ( r = .453, p-value &lt; .01; r = .483, p-value &lt; .01; r = .279, p-value &lt; .01; r = .308, p-value &lt; .01; r = .460, p-value &lt; .01; ตามลำดับ )                 2.  ผลการวิเคราะห์การถดถอยพหุคูณแบบมีขั้นตอน      2.1  การรับรู้การสนับสนุนจากองค์กรด้านจิตอารมณ์  ด้านความรู้ในงานและโอกาสก้าวหน้า ด้านความมั่นคงในการทำงาน  และด้านการปฏิบัติงาน สามารถร่วมกันทำนายความสุขในการทำงานได้ร้อยละ 78.7ผลการวิจัยครั้งนี้ สามารถนำไปประยุกต์ใช้ในการบริหารทรัพยากรมนุษย์ โดยใช้เพื่อการสรรหาคัดเลือก การฝึกอบรมและพัฒนาบุคลากร และการประเมินผลการปฏิบัติงาน เพื่อส่งเสริมให้บุคลากรในองค์กรมีความสุขในการทำงาน และส่งมอบผลงานที่มีประสิทธิภาพให้องค์กร ซึ่งทำให้องค์กรเติบโต แข็งแกร่ง และประสบความสำเร็จอย่างยั่งยืน